Όπως όλες οι πλαστικές επεμβάσεις, αλλά και οι χειρουργικές επεμβάσεις γενικότερα, οι γυναικολογικές επεμβάσεις δεν έχουν μόνο οφέλη αλλά έχουν και κάποια πιθανά ρίσκα, τα οποία ωστόσο είναι σχετικά σπάνιο να εμφανιστούν αλλά. σε κάθε περίπτωση, μια γυναίκα πρέπει να ξέρει όλες τις πιθανότητες για να κάνει την επιλογή της. Η πρώτη πιθανή παρενέργεια μιας τέτοια επέμβασης είναι η αλλαγή αίσθησης στη περιοχή, αυτό είναι κάτι που μπορεί σε μεγάλο βαθμό να είναι και ψυχολογικό, οπότε και απλά χρειάζεται λίγος χρόνος για να προσαρμοστεί η γυναίκα και το σώμα της στα νέα δεδομένα. Η παρενέργεια αυτή είναι γενικά σπάνια.
Ένας πιο συχνός κίνδυνος ωστόσο είναι αυτός της παρουσίασης λοίμωξης της περιοχή μετά την πλαστική επέμβαση αιδοίου. Οι λοιμώξεις αυτές προέρχονται από ελλιπή φροντίδα της περιοχής μετά την επέμβαση και γενικά δεν είναι ιδιαίτερα επικίνδυνες, αλλά σίγουρα προκαλούν δυσφορία κι ενόχληση. Εννοείται ότι οι λοιμώξεις αυτές μπορεί να προληφθούν με την κατά γράμμα και πιστή τήρηση των οδηγιών του γιατρού μετά την επέμβαση. Αν παρόλα αυτά παρουσιαστεί κάποια λοίμωξη, σχεδόν πάντα μπορεί να αντιμετωπιστεί με αντιβιώσεις και άλλα φάρμακα του εμπορίου.
Σε πολύ σπάνιες περιπτώσεις μπορεί μια γυναίκα να αισθάνεται έναν συνεχόμενο πόνο στη περιοχή της επέμβασης. Ο πόνος αυτός μπορεί να αντιμετωπισθεί με παυσίπονα είτε απλά είτε πιο ισχυρά και συνήθως σταματά μετά από μερικές μέρες. Αν ωστόσο ο πόνος επιμένει, τότε θα πρέπει να ενημερωθεί άμεσα ο γιατρός και να γίνει μια επίσκεψη για να καταστρωθεί ένα σχέδιο δράσης.
Τέλος, είναι πιθανό οι ουλές να είναι κάπως εμφανείς μετά την επέμβαση, αλλά και αυτό συμβαίνει πολύ σπάνια και συνήθως οφείλεται σε κάποιο λάθος που κάνει ένας άπειρος γιατρός. Εννοείται ότι αν οι εν λόγω ουλές είναι ιδιαίτερα ακαλαίσθητες ή δημιουργούν και άλλα προβλήματα θα πρέπει να αφαιρεθούν, ίσως με μια άλλη μικρότερης έκτασης πλαστική επέμβαση.
Βλέποντας όλες αυτές τις πιθανές παρενέργειες και κινδύνους είναι φυσικό κάποιες γυναίκες να σκέφτονται ότι ίσως και να μην αξίζει τελικά το ρίσκο η συγκεκριμένη επέμβαση. Η αλήθεια όμως είναι ότι αν και η αιδιοπλαστική έχει ρίσκα, αυτά σε καμία περίπτωση δεν μπορούν να θεωρηθούν μεγάλα, αφού είναι σπάνια και αντιμετωπίσιμα σε μεγάλο βαθμό. Όπως και να έχει, αν θέλετε να βεβαιωθείτε ότι τα ρίσκα θα είναι όσο το δυνατόν μικρότερα, η μόνη λύση είναι μία και είναι ιδιαίτερα απλή: εμπιστευθείτε έναν γιατρό που να ειδικεύεται στην πλαστική χειρουργική κόλπου. Η μεγάλη πείρα και η εξειδίκευση είναι τα καλύτερα μέσα πρόληψης των όποιων κινδύνων μπορεί να εγκυμονεί μια τέτοια επέμβαση αλλά και οποιαδήποτε πλαστική.